યુનિપેડ્સના ફાઉન્ડર ગીતા સોલંકીએ જણાવ્યું કે, “અમે મહિલાઓને ખાસ પ્રકારનું સ્ટીચિંગ શીખવીએ છીએ. મહિલાઓને સ્ટીચિંગ અને ઓવરલેપિંગની પ્રોસેસનું જ્ઞાન આપવામાં આવ્યું છે. બાદમાં તેમને દુકાનોમાં પણ કામગીરી સોંપાય છે અને સમયે સમયે માર્ગદર્શન પણ અપાય છે.” ખેત મજૂરી કરી ચૂકેલી અને હાલમાં યુનિપેડમાં કામ કરતી 25 વર્ષીય પ્રભા વાઢેરે કહ્યું કે, “હું સવારે 10થી સાંજે 5 વાગ્યા સુધી કામ કરું છું અને મારા પરિવારને આર્થિક મદદ કરું છું. મેં મારી બે નણંદને પણ અમારી ફેક્ટરીમાં કામ કરવા માટે પ્રોત્સાહન આપ્યું, જેથી તેઓ પણ આર્થિક રીતે સ્વતંત્ર થઈ શકે.”